Artificial Girl

Artificial Girl (ญี่ปุ่น: アーティフィシャル・ガール Ātifisharu gāru) เป็นไลท์โนเวลแนวตลก, แอ็คชั่น, ไซไฟ เป็นผลงานลำดับที่สี่ของฟ้ามืด ผู้เคยสร้างชื่อไว้ในนวนิยายเรื่อง Ghost Hunter

Artificial Girl เป็นอีกผลงานที่ได้รับเสียงตอบรับส่วนใหญ่ไปในเชิงบวก หลังจากที่เคยล้มเหลวจากการแต่งไลท์โนเวลเรื่อง Idol Pretender ที่นำเนื้อเรื่องมาจากมังงะชื่อเดียวกัน

ไลท์โนเวลเรื่อง Artificial Girl ได้ถูกแยกย่อยออกเป็นอีกสองซีรีย์ คือ Artificial Girl : LUNA ที่เนื้อเรื่องจับใจความไปที่ลูน่า หนึ่งในตัวละครของเรื่อง และ Artificial Girl! ไลท์โนเวลรวมมุกตลกสั้นๆลักษณะคล้ายกับมังงะสี่ช่อง ซึ่งไม่มีความเกี่ยวข้องกับเนื้อเรื่องหลัก

Plot
See also : List of Artificial Girl characters

ญี่ปุ่นในโลกอนาคต สิ่งที่ถูกเรียกว่า "Artificial Girl" หรือ "AG" ได้ถูกสร้างขึ้นโดยบริษัทผลิตอุปกรณ์อิเล็คทรอนิกส์ยักษ์ใหญ่ "Illusion" โดย AG นั้นมีลักษณะเป็นหุ่นแอนดรอยด์ที่มีรูปลักษณ์เป็นหญิงสาวรูปร่างหน้าตาแบบต่างๆ AG นั้นมีอากัปกิริยาเหมือนมนุษย์แทบทุกประการจนแยกแทบไม่ออกว่าคนไหนคือมนุษย์หรือ AG สิ่งที่เรียกว่า AG นั้นสามารถทำได้ทุกสิ่งทุกอย่างตามที่เจ้าของต้องการ รวมทั้ง "การต่อสู้" โดยการต่อสู้เป็นที่นิยมมากในหมู่ผู้ใช้งาน AG จนมีการจัดการแข่งขัน "AG Battle" ขึ้นมา เพื่อเฟ้นหา AG ที่แข็งแกร่งที่สุด ผู้ชนะนั้นจะได้รับเงินรางวัลอย่างงาม ด้วยเหตุนั้น ผู้ใช้งาน AG ทั้งหลายจึงต่างฝึกฝน AG ของตน เพื่อเงินรางวัลเหล่านั้นให้จงได้

ซากุรางิ มาคิโนะ เด็กหนุ่มมัธยมปลายหน้านิ่งซึ่งอาศัยอยู่ตัวคนเดียวในบ้านหลังเล็กๆ เขาถูกเจ้าหนี้ตามทวงเงินสิบล้านเยนที่เขาไม่มีปัญญาจ่ายอยู่บ่อยๆ แต่ถึงกระนั้นเขาก็ใช้ชีวิตตามปกติเหมือนไม่มีอะไรเกิดขึ้น จนกระทั่งเขาพบกับหญิงสาวถูกทิ้งอยู่ข้างถนน เมื่อเขาตรวจสอบดูก็พบว่าเธอไม่ใช่มนุษย์แต่เป็นหุ่นยนต์หรืออะไรสักอย่าง มาคิโนะคิดว่าเก็บมาก็ไม่เสียหายอะไร เมื่อเขาเก็บมาก็พบว่าหุ่นยนต์ตัวดังกล่าวยังไม่พังแถมยังเรียกเขาว่าเป็น "มาสเตอร์" คนใหม่ของเธอ มาคิโนะตั้งชื่อให้เธอใหม่ว่า "ริน" และได้พบว่าความจริงแล้วเธอคือสิ่งที่เรียกว่า AG นั่นเอง

หลังจากนั้นมาคิโนะก็ได้รู้จัก "AG Battle" การประลองระหว่าง AG ในโทรทัศน์ เมื่อเขาเห็นว่าผู้ชนะจะได้รับเงินรางวัลสูงถึงร้อยล้านเยน เขาจึงเห็นว่าเป็นโอกาสอันดีในการปลดหนี้ที่ท่วมหัวเขาอยู่ จุดเริ่มต้นของเด็กหนุ่มติดหนี้ และ AG ที่ถูกทิ้งในเส้นทางของการต่อสู้จึงได้เริ่มต้นขึ้น

Artificial Girl
เนื้อเรื่องหลักที่แต่งขึ้นโดยฟ้ามืด ลงตอนแรกเมื่อวันที่ 2 มกราคม 2015 และเผยแพร่ผ่านทาง BWO Network ก่อนที่จะถูกนำมารวมเล่มบุนโกบงเล่มแรกเมื่อวันที่ 7 สิงหาคม 2015 โดยในเวอร์ชั่นรวมเล่มนั้นไม่มีความต่างกันในแง่เนื้อเรื่อง และได้ถูกพิสูจน์อักษรจนเกือบสมบูรณ์พร้อมปรับปรุงคำบรรยายใหม่ในบางจุดให้กระชับมากขึ้น

Artificial Girl : LUNA
เนื้อเรื่องเสริมที่ดำเนินเรื่องโดยทาคุมิและลูน่า สองตัวละครจากเนื้อเรื่องหลักและมีเรื่องราวที่เกี่ยวข้องกับเนื้อเรื่องหลักเล็กน้อยรวมทั้งโทนเรื่องจะค่อนข้างจริงจังกว่า ซึ่งเนื้อเรื่องแยกดังกล่าวแต่งขึ้นโดย DanielsoN เจ้าของผลงาน Sengoku ที่เคยโด่งดังใน BWO Network ลงตอนแรกเมื่อวันที่ 7 มกราคม 2015 ปัจจุบันมีทั้งหมด 6 ตอนและเผยแพร่ผ่านทาง BWO Network

Artificial Girl!
ไลท์โนเวลรวมมุกตลกสั้นๆลักษณะคล้ายกับมังงะสี่ช่อง ซึ่งไม่มีความเกี่ยวข้องกับเนื้อเรื่องหลัก แต่งขึ้นโดยฟ้ามืด ลงตอนแรกเมื่อวันที่ 15 กุมภาพันธ์ 2015 เผยแพร่ผ่านทาง BWO Network ปัจจุบันมีเพียง 2 ตอนและยังไม่ทราบว่าจะทำต่อหรือไม่

Trivia

 * ชื่อเรื่อง "Artificial Girl" พ้องกับชื่อเกมลามก 18+ ชื่อดังของทางญี่ปุ่น (ญี่ปุ่น: 人工少女 Jinkō Shōjo aka Artificial Girl)
 * รวมทั้งบริษัท "Illusion" ที่สร้าง AG ในเรื่องนั้น ก็พ้องกับชื่อบริษัทที่พัฒนาเกมดังกล่าวเช่นกัน
 * เดิมผลงานเรื่องนี้ไม่ได้ถูกคาดหวังให้เป็นเรื่องหลักของผู้แต่ง เพราะตอนแรกทางผู้แต่งวางแผนจะแต่งเรื่อง Ghost Hunter -Kurenai- และหวังที่จะให้เรื่อง Artificial Girl เป็นเพียงเรื่องสำรองเท่านั้น แต่ผลปรากฏว่า Artificial Girl นั้นได้รับเสียงตอบรับดีเกินคาด ทางผู้แต่งจึงตัดสินใจทุ่มเทให้กับงานเขียนนี้อย่างเต็มที่ และยกเลิกการแต่งเรื่อง Ghost Hunter -Kurenai- ไปในที่สุด